open-index/open-wikipedia-markdown huggingface dataset:
Աբելլա Դեյնջր

**Աբելլա Դեյնջր** (ծնված՝ 1995 թվականի նոյեմբերի 19-ին), ամերիկացի պոռնոգրաֆիկ դերասանուհի, ռեժիսոր և էրոտիկ մոդել է։

## Վաղ տարիներ և կարիերա
Դեյնջրը ծնվել և մեծացել է Մայամիում, Ֆլորիդա։ Նա հրեա է։ Իր մեծահասակների ֆիլմերում դեբյուտը կատարել է 2014 թվականի հուլիսին՝ Bang Bros ընկերության համար։ Հետագայում նա տեղափոխվել է Լոս Անջելես, Կալիֆորնիա։ *Fortune* ամսագիրը նրան նկարագրել է որպես ոլորտի ամենահայտնի և պահանջված կատարողներից մեկը։ Նա նաև աշխատել է որպես ռեժիսոր և էրոտիկ մոդել։

2019 թվականին Դեյնջրը նկարահանվել է Her & Him ֆիլմում, որը հոլիվուդյան դերասանուհի Բելլա Թորնի պոռնոֆիլմային ռեժիսորական դեբյուտն էր։ Կարճամետրաժ ֆիլմը թողարկել է Pornhub ընկերությունը և հանդիսանում է ընկերության «Visionaries Director's Club» շարքի երրորդ ֆիլմը։ Դեյնջրը նկարահանվել է նաև շարքի երկրորդ ֆիլմում՝ I Love You։

Դեյնջրը նաև մասնակցել է իսրայելցի EDM պրոդյուսեր և դիջեյ Բորգորի երկրորդ ստուդիական ալբոմից (*The Art of Gore*) «911» երգի երաժշտական տեսահոլովակում և կատարել վոկալային հատվածներ։

2021 թվականի փետրվարին Դեյնջրը նկարահանվել է Թորնի «Shake It» երգի տեսահոլովակում, որտեղ նրանք հանդես են եկել սիմուլյացիոն սեռական տեսարաններով։ Տեսահոլովակը YouTube-ից հեռացվել է շուտով՝ պրեմիերայից հետո։ Այս համագործակցությունը դիտարկվել է որպես փոխշահավետ շարունակություն․ այն Թորնին տվել է լեգիտիմություն մեծահասակների զվարճանքի ոլորտում, իսկ Դեյնջրին՝ ավելի լայն հանրային ճանաչում։

2022 թվականին Դեյնջրը, հոլիվուդյան դերասանուհի Դենիզ Ռիչարդսի հետ, վերաստեղծել է տեսարան *Wild Things* (1998) ֆիլմից՝ Դեյնջրի նախաձեռնությամբ, երբ նա իմացել է, որ Ռիչարդսը միացել է OnlyFans-ին։ 2023 թվականի հունվարի 7-ին Դեյնջրը Ռեյա Սանշայնի հետ համատեղ վարել է AVN Awards մրցանակաբաշխությունը, որը, 2020 թվականից հետո, առաջին անգամ անցկացվել է կենդանի հանդիսատեսի ներկայությամբ։ 2023 թվականին Դեյնջրը ճանաչվել է «Տարվա ամենահայտնի կանանց կատարող» Pornhub Awards-ի հինգերորդ մրցանակաբաշխության ժամանակ։ Նույն տարում նրա տեսանյութերը Pornhub-ում դիտվել են ավելի քան 1.89 միլիարդ անգամ՝ գերազանցելով բոլոր մյուս կատարողներին։

2024 թվականից Դեյնջրը սովորում է Մայամիի համալսարանում՝ նպատակ ունենալով դառնալ փաստաբան։

## Անձնական կյանք
Դեյնջրը հարաբերությունների մեջ է եղել երգչուհի Գաբի Գուերերոյի (Gaby G) հետ և նկարահանվել է նրա «City on Fire» երգի տեսահոլովակում։ Նա մարմնավորել է մի կերպարի, որը երգչուհուն գայթակղում է դեպի Լոս Անջելեսի մութ կողմը։

## Ծանոթագրություններ

## Արտաքին հղումներ

* 
* 
* 

Կատեգորիա:21-րդ դարի կանայք
Կատեգորիա:Ամերիկայի հրեաներ
Կատեգորիա:Ամերիկացի դերասաններ
Կատեգորիա:Ամերիկացի պարուհիներ
Կատեգորիա:Ամերիկացի պոռնոդերասաններ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Կեղծանուններ
Զորավար Անդրանիկի կիսանդրի (Տեղ)

**Զորավար Անդրանիկի կիսանդրի**, հուշարձան Հայաստանի Սյունիքի մարզի Տեղ գյուղում, որը նվիրված է հայ ազգային-ազատագրական շարժման գործիչ, զորավար Անդրանիկ Օզանյանին: Հուշարձանի բացումը տեղի է ունեցել 2025 թվականի օգոստոսի 10-ին՝ «Հայկական նախագիծ» նախաձեռնության կողմից: Քանդակագործն է՝ Հարություն Համբարչյանը:

## Տեղադրություն
Կիսանդրին գտնվում է Սյունիքի մարզի Տեղ գյուղի հերոսների պուրակում: Կիսանդրու տեղադրության ընտրությունը պայմանավորված է ինչպես գյուղի ռազմավարական դիրքով, այնպես էլ Անդրանիկ Օզանյանի պատմական դերակատարությամբ Արցախյան և Զանգեզուրյան մարտերում:

## Պատմություն
Գաղափարի հեղինակն ու աշխատանքների կազմակերպիչը «Հայկական նախագիծ» գիտակրթական հասարակական կազմակերպության համահիմնադիր, քաղաքագետ Էդգար Էլբակյանն է: Կիսանդրու ստեղծման աշխատանքները հնարավոր են դարձել 97 նվիրատուների միջոցով: Հուշարձանի տեղադրումը հնարավոր է դարձել Տեղ համայնքի ղեկավարության աջակցության շնորհիվ: Կիսանդրին նախատեսված է եղել սզբնապես տեղադրել Արցախի Քաշաթաղի շրջանի Մարքիզ լեռան վրա, որը 1918 թվականի դեկտեմբերի 1-ին՝ դեպի Շուշի արշավանքի ընթացքում, ազատագրվել էր Զորավար Անդրանիկի ուժերի կողմից: Սակայն, 2020 թվականին Արդբեջանի կողմից սանձազերծված Արցախյան 44-օրյա պատերազմից և Քաշաթաղի շրջանի բռնազավթումից հետո ժամանակավորապես անհնար է դարձել լեռան վրա կիսանդրու տեղադրումը: Նախաձեռնողների խոսքով՝ տեղափոխումն իրականանալու է միայն տարածքի ազատագրման և անվտանգության պայմաններում: 

2025 թվականի օգոստոսի 10-ին, Սյունիքի մարզի Տեղ գյուղում անցկացվել է գյուղի օրվան նվիրված տոնական միջոցառում, որը մեկնարկել է գյուղի վաղմիջնադարյան Սուրբ Գևորգ եկեղեցում կատարված ժամերգությամբ: Ժամերգությունից հետո հերոսների պուրակում կայացել է Զորավար Անդրանիկի կիսանդրու բացման հանդիսավոր արարողությունը:

## Տես նաև
* Անդրանիկ Օզանյան

## Ծանոթագրություններ

Կատեգորիա:Սյունիքի մարզի հուշարձաններ
Աֆրոդիզիակ

**Աֆրոդիզիակներ** ( < հին հունական Աֆրոդիտե աստվածուհի,  - «սեր»), նյութեր, որոնք խթանում կամ ուժեղացնում են սեռական ցանկությունը կամ սեռական ակտիվությունը, ի հակադրություն անաֆրոդիզիակների, որոնք խանգարում են սեռական հաճույքին կամ ճնշում են ցանկությունը։

Մեկ այլ աղբյուր նշում է, որ *աֆրոդիզիակները* միջոցներ են, որոնք ունեն արհեստականորեն սեռական զգացմունքներ առաջացնելու կամ ուժեղացնելու հատկություն։

## Պատմություն
Աֆրոդիզիակները հայտնի են եղել Արևելքում դեռևս հին ժամանակներից, որտեղից դրանք, ըստ երևույթին, եկել են Եվրոպա: Թեոփրաստեսը [«Բույսերի պատմություն», IX.18.9] նկարագրում է ինչ-որ դեղամիջոցներ, որոնք թույլ են տալիս յոթանասուն անգամ անընդմեջ սեռական հարաբերություն ունենալ այնպես, որ, ի վերջո, սերմնահեղուկի փոխարեն սկսում է արյուն հոսել: Փիլարքոսը [«Դրվագներ հույն պատմիչներից» (Fragmenta historicorum Graecorum) FHG.I.344] պատմում է, որ Հնդկաստանի Չանդրագուպտա թագավորի՝ Սելևկոս Ա Նիկատորին ( մ.թ.ա. 312-281) ուղարկած նվերների մեջ կային այնպիսի ուժեղ խթանիչ միջոցներ, որ նույնիսկ երբ դրանք պարզապես դրվում էին սիրով զբաղվողների ոտքերի տակ, ոմանց տալիս էին «թռչունի կիրք», մինչդեռ մյուսներին լիովին թուլացնում էին:

20-րդ դարի սկզբին սեռական ցանկությունը խթանող և սեռական կարողությունը բարձրացնող աֆրոդիզիակներ էին համարվում հետևյալները՝ ձուն, ձկնկիթը, ոստրեները, որսի միսը, տրյուֆելները, ծնեբեկը, նեխուրը, ժենշենը, *Turnera diffusa*-ն, մուշկը, հաշիշը, կանտարիդինը և այլն:

Ժամանակակից օծանելիքի շուկայում վաճառվում են այնպիսի ապրանքներ, որոնք նշվում են որպես «ֆերոմոններ պարունակող»: Նման միջոցների արտադրողները պնդում են, որ դրանց օգտագործումը «ենթագիտակցական մակարդակում» մեծացնում է գրավչությունը հակառակ սեռի մոտ և գործում է որպես աֆրոդիզիակ: Սակայն դրա հուսալի ապացույցներ չկան:

Լիբիդոն ճնշող կամ բթացնող նյութերը կոչվում են *անաֆրոդիզիակներ**։*

### Օգտագործում

Սեռական խնդիրները բժիշկների հետ չցանկանալով քննարկել և դեղորայքի նկատմամբ անվստահության պատճառով, շատ տղամարդիկ սեռական գործառույթը բարելավելու համար օգտագործում են բուսական աֆրոդիզիակներ: Նման միջոցների արդյունավետության հանդեպ հավատը, ինչպես նաև խնդիրը գաղտնի պահելու ցանկությունը նպաստում են դրանց ժողովրդականությանը։ Աֆրոդիզիակները հասանելի են տարբեր ձևերով՝ տեղական ալկոհոլի հետ խառնուրդներից մինչև փաթեթավորված հաբեր և հեղուկ պատրաստուկներ: Բուսական միջոցների օգտագործման աճը կապված է ամբողջ աշխարհում սեռական խնդիրների տարածվածության աճի հետ:

## Աֆրոդիզիակներն աշխարհի ժողովուրդների շրջանում
* *Caesalpinia bonduc*-ը Բենինում ավանդաբար օգտագործվող աֆրոդիզիակներից մեկն է, որի հատկությունները հաստատվել են արու առնետների վրա կատարված ուսումնասիրությամբ:
* *Schumanniophyton magnificum*-ը տորոնազգիների ընտանիքի թուփ է, բակա պիգմեյներն այն օգտագործում են որպես աֆրոդիզիակ, և ցեղային լեզվով այն կոչվում է *գոգոլոգո*: Դրա հատկությունները հաստատվել են արու առնետների վրա կատարված ուսումնասիրությամբ:

## Ծանոթագրություններ

## Գրականություն
* 

## Արատաքին հղումներ
* 

Կատեգորիա:Այլընտրանքային բժշկություն
Կատեգորիա:Մարդու սեռականություն
Կատեգորիա:Սեռական գրավչություն
Կատեգորիա:Սեռական գրգռում
Կատեգորիա:Սննդային հավելումներ
Էժեն Բուրդոն

**Էժեն Բուրդոն** (), ֆրանսիացի ժամագործ և ինժեներ, իր անունով կոչված խողովակով ճնշման չափիչի գյուտարարը, որի համար արտոնագիր է ստացել:

## Կենսագրություն
Էժեն Բուրդոնը ծնվել է Փարիզում 1808 թվականի ապրիլի 8-ին՝ մետաքսագործի ընտանիքում։ Տարրական դպրոցից նա հետաքրքրություն է ցուցաբերել մեխանիկայի նկատմամբ։ Հայրը նրան երկու տարով ուղարկել է Նյուրնբերգ՝ գերմաներեն սովորելու։ Վերադառնալով Փարիզ՝ նա օգնել է հորը իր բիզնեսում մինչև հոր մահը՝ 1830 թվականը։ Այնուհետև Էժենը աշխատել է օպտիկայի խանութում մինչև 1832 թվականը, երբ նա հիմնել է իր սեփական արհեստանոցը:

Էժենը մասնագիտացած էր գիտական գործիքների և գոլորշու շարժիչների մեջ։ Փնտրելով գազի ճնշումը չափելու մեխանիզմ՝ առանց սնդիկային մանոմետր օգտագործելու, նա պատկերացրեց մետաղից պատրաստված կլոր խողովակի ծռումը՝ լավ առաձգական հատկություններով։ Դրանից նա մշակեց Բուրդոնի խողովակաձև մանոմետրը, որը արտոնագրվեց Փարիզում 1849 թվականի հունիսի 18-ին և լիցենզավորվեց Ֆելիքս Ռիշարի (1809-1876) արհեստանոցներին։ Նրա գյուտը պսակվեց ոսկե մեդալով 1849 թվականի Համաշխարհային ցուցահանդեսում։ Երկու տարի անց՝ 1851 թվականի Համաշխարհային ցուցահանդեսում, նա պարգևատրվեց Ցուցահանդեսի խորհրդի մեդալով, որը նրան հանձնեց նրա մրցակից Լյուսիեն Վիդին:

Բուրդոնը մահացել է 1884 թվականի սեպտեմբերի 29-ին և թաղված է Պեր Լաշեզ գերեզմանատանը:

## Ծանոթագրություններ

## Արտաքին հղումներ
*Bourdon’s pressure gauge
Քուրուչեշմեի համերգասրահ

**Քուրուչեշմեի համերգասրահ** (, նախկինում հայտնի էր նաև **Turkcell Քուրուչեշմե համերգասրահ** անվամբ), բացօթյա համերգասրահ, որը տեղակայված է Ստամբուլի Բեշիքթաշ շրջանի Քուրուչեշմե թաղամասում։ Օգտագործվում է նաև որպես բացօթյա կինոթատրոն։ Միջոցառումից կախված՝ բացօթյա համերգասրահը, որը գտնվում է Օրթաքյոյը Արնավութքյոյին կապող մերձափնյա ճանապարհին, կարող է տեղավորել 2,500-7,500 մարդու։

Բացօթյա համերգասրահի տարածքը, որը մինչև 2005 թվականը ծառայել է որպես ավտոկայանատեղի, Բեշիքթաշի համայնքապետարանի կողմից վեր է ածվել միջոցառումների համար նախատեսված տարածքի ու սկսել շահագործվել Քուրուչեշմեի համերգասրահ անվամբ։ 2005 թվականի հուլիսի 19-ին նորաստեղծ համերգասրահում առաջին համերգը տվել է ամերիկյան Pink Martini բենդը։ 

2012 թվականին Քուրուչեշմեի համերգասրահը փակվեց հանրային միջոցառումների համար։ Նույն տարում Astaş Holding-ը ձեռքբերեց համերգրասրահի տարածքը, քանդեց այն ու նախկին համերգասրահի տարածքում հյուրանոց կառուցեց։ 2021 թվականին, նոր վարչակազմի օրոք, բացօթյա համերգասրահը վերաբացվեց։ Այն կառուցվել էր նոր վայրում՝ հին համերգասրահի տեղանքից մոտ երկու կիլոմետր հեռավորության վրա։ 

2021 թվականի հուլիսի 15-ին Քուրուչեշմեի համերգասրահում կայացավ թուրքական կառավարության կողմից ֆինանսավորված «Երիտասարդությունը երբեք չի մոռանում» համերգը, որը նվիրված էր Ժողովրդավարության և ազգային միասնության օրվա 6-րդ տարելիցին։

## Կատարողներ
Քուրուչեշմեի համերգասրահում համերգներ են տվել հետևյալ երգիչներն ու երաժիշտները.

## Ծանոթագրություններ

## Արտաքին հղումներ
* 

Կատեգորիա:Բեշիքթաշ
Կատեգորիա:Բոսֆոր
Կատեգորիա:Ստամբուլի շենքեր և կառույցներ
Նինո Բիբիա

**Նինո Բիբիա** (իտալերեն՝ Nino Bibbia. ), իտալացի սկելետոնիստ, բոբսլեյիստ, ով մարզական հաջողություններով աչքի է ընկել 1940-ական թվականների վերջերին: Նրա ամենամեծ նվաճումը օլիմպիական չեմպիոնի ոսկե մեդալն էր, որ ձեռք է բերել 1948 թվականին շվեյցարական Սանկտ Մորից քաղաքում անցկացված ձմեռային օլիմպիական խաղերում՝ սկելետոնի մրցումներում:

Նինո Բիբիան եղել է Իտալիայի առաջին մարզիկը, որ մեդալ է նվաճել ձմեռային օլիմպիադաներում, եղել է նաև այդ օլիմպիադաներում առաջին ոսկե մեդալ նվաճած մարզիկը և առաջին ոսկե մեդալակիր իտալացին սահնակային սպորտի օլիմպիական մրցումներում:

## Կենսագրություն
Բիբիան վերոնշյալ սանկտմորիցյան օլիմպիադայում մասնակցել է նաև բոբսլեյի մրցումներին և քառյակների մրցապայքարում գրավել է վեցերորդ, երկյակների մրցապայքարում՝ ութերորդ տեղը: Մարզական կարիերայի ընթացքում նա իր ուժերը փորձել է ձմեռային այլ մարզաձևերում ևս՝ ներառյալ դահուկացատկը, դահուկավազքը, լեռնադահուկային սպորտը: Ընդհանուր առմամբ նվաճել է 231 ոսկե, 97 արծաթե և 84 բրոնզե մեդալ: Վերջին անգամ մրցման մասնակցել է 1996 թվականին՝ 73 տարեկան հասակում:

2006 թվականին Թուրինում կայացած ձմեռային օլիմպիական խաղերում սահնակուղյակներից մեկը կոչվել է Նինո Բիբիայի անունով: 

Փառաբանված մարզիկն իր կյանքի վերջին տարիներն անց է կացրել Էնգադինում, որտեղ էլ 2013 թվականի մայիսի 28-ին՝ 91 տարեկան հասակում, կնքել է մահկանացուն:

## Ծանոթագրություններ

## Արտաքին հղումներ
* Men's skeleton Olympic medalists since 1928
* Wallechinsky, David (1984). *The Complete Book of the Olympics: 1896 - 1980*. New York: Penguin Books. pp.&nbsp;558, 560, 577.
* 

Կատեգորիա:Իտալացի բոբսլեյիստներ
Կատեգորիա:Իտալացի մարզիկներ
Կատեգորիա:Օլիմպիական չեմպիոններ
Սառա Կիրշ

**Սառա Կիրշ** (, ի ծնե **Ինգրիդ Բերնշտայն**, ; ), գերմանացի բանաստեղծուհի, թարգմանչուհի և արձակագիր։

## Կենսագրություն
Ինգրիդ Բրենշտայնը ծնվել է հեռախոսային սարքավորումների մեխանիկի ընտանիքում։ 1958 թվականին ավարել է Գալի համալսարանը, որտեղ սովորել է կենսաբանություն, սակայն հետագայում ամբողջովին նվիրվել է գրականությանը։ 1960 թվականին ամուսնացել է բանաստեղծ Ռայներ Կրիշի հետ, հենց այդ ժամանակն էլ իր ստեղծագործությունները սկսել է ստորագրել է Սառա Կիրշ կեղծանունով (անվան ընտրությունը կապված է եղել  իր հոր և ընդհանրապես նացիոնալ-սոցիալիստների հակասեմականության դեմ բողոքով)։ 1963-1965 թվականներին սովորել է Լայպցիգի Յոհաննես Ռ․ Բեխերի անվան գրական ինստիտուտում։ 1965 թվականին լույս է տեսել  Ռայների և Սառա Կիրշի համատեղ ժողովածուն՝ «Խոսակցություն բրոնտոզավրի հետ»,  իսկ 2 տարի անց լույս է տեսել առաջին ինքնուրույն ժողովածուն՝ «Ուղևորություն քաղաքից դուրս»։

1968 թվականին բաժանվել է ամուսնուց և տեղափողվել է Արևելյան Բեռլին։ 1977 թվականին բանաստեղծի և Վ․ Բիրմանի քաղաքացիությունից զրկելու դեմ բողոքի դեմ ցույցերին մասնակցելուց հետո, արտագաղթել է Գերմանիա (հեռանալը նրա համար փակել է ոչ միայն ԳԴՀ-ում, այլև Սովետական Միությունում հրատարակվելու հնարավորությունը, ինչը բացասաբար է անրադարձել ռուսալեզու միջավայրում բանաստեղծուհու համբավի վրա)։ Ապրել է Արևելյան Բեռլինում, 1985 թվականին տեղափոխվել է Շլեզվիգ-Հոլշտեյն։ Շարունակելով ինտենսիվ ստեղծագործել՝ հրատարակել է մեկ տասնյակից ավելի բանաստեղծություններ և արձակի գրքեր, իսկ 2005 թվականին հրատարակվել է գրողի երկերի ժողովածուն։ Մահացել է 2013 թվականին։

## Ստեղծագործություն
Ճանաչվել է 20-րդ դարի երկրորդ կեսի ամենանշանակալի և սիրված գերմանախոս բանաստեղծուհիներից մեկը։ Նրա անունը սովորաբար կապվում է բնապատկերային լիրիկայի հետ, որը վեր բարձրացնելով մարդկության գլոբալ խնդիրները չի դադարում լինել քաղաքական, ինչը համապատասխանում է գերմանական բնապատկերային պոեզիայի ավանդույթին։ Խոսելով շրջակա միջավայրի ոչնչացման մասին՝ նա գրել է հոգեկան վերքերի մասին, որոնք հասարակության զարգացումն իր բացասական կողմերով հասցնում է անհատին։ Բնությունը, որի մասին գրում է Կիրշը  հաղորդակցության խախտման, տեխնոլոգիական  առաջընթացի և սոցիալակն էրոզիայի պատճառով գտնվում է քաոսային վիճակում, որն ազդում  է բանաստեղծական լեզվի վրա։ Այս խախտումները նա դիտարկել է մետաֆիզիկական մակարդակում և պոեզիայի խնդիրը տեսնում է «մոգությունից զուրկ երկրում»։

Բացի այդ, հայտնի է եղել, որպես թարգմանիչ․ մասնավորապես գերմաներեն է թարգմանել ռուս բանաստեղծներ Ա․ Ախմատովային, Ա․ Բլոկին, Ն․ Մատվեևին, Բ․ Օկուջավային և այլ մարդկանց։ Է. Էտկինդը «Աննախադեպ աշուն» (1967) գրքում ներառված Ռայների և Սառա Կիրշերի «Ախմատովա» ստեղծագործությունից թարգմանությունները համարել է անհաջող՝ մետրիկորեն դասավորված բանաստեղծությունների ազատ չափածոյացման մեջ երաժշտականության և ռիթմիկ ասոցիացիաների կորստի պատճառով։

## Պարգևներ
Ավստրիայի պետական մրցանակ եվրոպական գրականության համար (1980)՝ Բյուխների անվան մրցանակ (1996)։

## Ծանոթագրություններ

## Արտաքին հղումներ
* Сара Кирш в переводе Евгения Никитина (Воздух, 2015, № 3-4)

 
Կատեգորիա:20-րդ դարի բանաստեղծուհիներ
Կատեգորիա:Գերմանալեզու գրողներ
Կատեգորիա:Գերմանացի բանաստեղծներ
Կատեգորիա:Գերմանացի գրողներ
Կատեգորիա:Գերմանացի կին գրողներ
Ջաննի Բերենգո Գարդին

**Ջաննի Բերենգո Գարդին** (, ), իտալացի լուսանկարիչ, որը կենտրանացած է եղել ռեպորտաժների և խմբագրական աշխատանքի վրա։ Իր լուսանկարիչ գործունեության ընթացքում զբաղվել է նաև գրքերի նկարազարդմամբ և գովազդով։ Նրան անվանել են «Անկասկած, 20-րդ դարի երկրորդ կեսի Իտալիայի ամենակարևոր լուսանկարիչը»։

## Կենսագրություն
Ջաննի Բերենգո Գարդին ծնվել է Սանտա Մարգերիտա Լիգուրե կոմունաում, 1930 թվականի հոկտեմբերի 10-ին։ Ապրել է Շվեյցարիայում, Հռոմում, Փարիզում և Վենետիկում։ 1954 թվականից սկսել է զբաղվել սիրողական լուսանկարչությամբ։ Նույն թվականին «Իլ Մոնդո» ամսագրում լույս են տեսել նրա առաջին լուսանկարները։ Լուսանկարչական հմտությունները նա ձեռք է բերել Փարիզում անցկացրած երկու տարիների ընթացքում՝ աշխատելով այլ լուսանկարիչների հետ։

Նա նաև համագործակցել է իտալական և միջազգային այնպիսի խոշոր հրատարակությունների հետ, ինչպիսիք են «Domus»-ը, «Epoca»-ն, «Le Figaro»-ն, «L'Espresso»-ն, «Time»-ը և «Stern (ամսագիր)|Stern»-ը։ Նրա առօրյա կյանքի, բնապատկերների և ճարտարապետական կառույցների սև-սպիտակ լուսանկարները նրան բերել են միջազգային ճանաչում և դարձել նրա առևտրային հաջողության գրավականը։ Բերենգո Գարդինը մեծ թվով գովազդային լուսանկարների հեղինակ է։ Մասնավորապես, նա աշխատել է «Պրոկտեր Էնդ Գեմբլի» և «Օլիվեթե» ընկերությունների համար։

Բերենգո Գարդինի աշխատանքների ցուցահանդեսները անցկացվել են աշխարհի ամենահեղինակավոր սրահներում, մասնավորապես՝ Նյու Յորքի Ժամանակակից արվեստի թանգարանում, Ռոչեստերի Ջորջ Իստմենի տանը, Ֆրանսիայի ազգային գրադարանում և այլուր։ 1991 թվականին նրա աշխատանքների մեծ հետահայաց ցուցահանդես է անցկացվել Լոզանի «Մյուզե դե Լ’Էլիզե» թանգարանում, իսկ 1994 թվականին նրա աշխատանքները ներառվել են Նյու Յորքի Սողոմոն Գուգենհայմի թանգարանում կայացած իտալական արվեստի ցուցահանդեսում։

Ջաննի Բերենգո Գարդինը հրատարակել է 210 լուսանկարչական ալբոմ։ 1990 թվականին լույս է տեսել նրա լուսանկարների մեծ անթոլոգիան՝ «Gianni Berengo Gardin Fotografo» վերնագրով։

2008 թվականին Բերենգո Գարդինը արժանացել է «Լյուսի» մրցանակի՝ «որպես իր ամբողջ կյանքը լուսանկարչական արվեստին նվիրած» անձ, իսկ 2009 թվականին նա դարձել է Միլանի համալսարանի պատվավոր դոկտոր։

Ջաննի Բերենգո Գարդին մահացել է 2025 թվականի օգոստոսի 6-ին՝ 94 տարեկան հասակում։

## Ծանոթագրություններ

## Աղբյուրներ
*Gianni Berengo Gardin, Contrasto DUE, Roma (2005), ISBN 8889032650 (իտա․)
*Gianni Berengo Gardin, Photographer. In conversation with Goffredo Fofi and Frank Horvat. Thames and Hudson (2005), ISBN 9780500543122 (անգլ.)

## Արտաքին հղումներ
* 
* Gianni Berengo Gardin
*Exhibition notice, Prahlad Bubbar Gallery. Retrieved 11 February 2015

Կատեգորիա:Իտալացի լուսանկարիչներ
Կատեգորիա:Ֆոտոլրագրողներ
Կատեգորիա:Իտալացի երկարակյացներ
Canon EOS R5 Mark II

**Canon EOS R5 Mark II,** պրոֆեսոնալ տեսախցիկ, որը նախատեսված է լուսանկարիչների և օպերատորների համար։ Իդեալական Է տարբեր տեսակի ստեղծագործական աշխատանքների՝ բնապատկերների, դիմանկարների, սպորտի և այլ բովանդակության ստեղծագործությունների համար: Լիակադրային ոչհայելային տեսախցիկ է որի օբյեկտիվները հնարավոր է փոփոխել: Այն հայտարարվել է որպես Canon EOS R5-ի իրավահաջորդ 2024 թվականի հուլիսի 17-ին:

## Հատկանիշներ
* 45.0 մեգապիքսել, լիակադր (full-frame) հետին լուսավորությամբ շարված սենսոր
* DIGIC X պրոցեսոր՝ նոր DIGIC Accelerator չիպով
* 8K RAW տեսագրություն՝ մինչև 59.94 կադր/վրկ արագությամբ
* 100% ավտոֆոկուսի ծածկույթ
* 5,850 օգտատիրոջ կողմից ընտրելի ավտոֆոկուսի կետ՝ լուսանկարների համար
* Բարձր արագության շարունակական նկարահանում՝ մինչև 12 կադր/վրկ մեխանիկական, մինչև 30 կադր/վրկ էլեկտրոնային (լուռ)
* 5 առանցքով ներսում գտնվող պատկերի կայունացում, որը կարող է ապահովել մինչև 8.5 կանգառ ցնցման փոխհատուցում
* Կրկնակի քարտի բնիկներ (CFexpress և UHS-II SD հիշողության քարտեր)
* 0.5" 5.76 միլիոն կետ OLED էլեկտրոնային որոնիչ՝ 120 կադր/վրկ թարմացման հաճախականությամբ և պտտվող անկյունով սենսորային LCD էկրան

## Canon EOS R5 Համեմատությամբ
* *Սենսոր -* նոր ստակտված CMOS սենսոր՝ ավելի արագ կարդալու հնարավորությամբ։ Canon Rumors
* *Ավտոֆոկուս *'-**' Աջակցություն աչքի վերահսկման (Eye-Control AF)՝ կենտրոնանալով այն առարկայի վրա, որի վրա նայում եք։ 
* *Վիդեո -* 8K RAW վիդեո մինչև 60fps՝ բարձրորակ կինեմատոգրաֆիկ արդյունքների համար։ Canon Europe
* *Ստաբիլիզացիա -* 8.5 կանգառով ներբառված (IBIS) համակարգ՝ խուսափելու ցնցումներից և ապահովելու պատկերի կայունացում։
* *Կապ -* Wi-Fi, Bluetooth, USB 3.2 Gen 2, HDMI Type-A, 2.5Gbps Ethernet (ընտրովի BG-R20EP կամ CF-E20EP բռնակներով)։ 

Canon EOS R5 Mark II-ի արժեքը սկսվում է մոտ $3,999 ԱՄՆ դոլարից՝ կախված վաճառողից և փաթեթի պարունակությունից։

## Տես նաև
* Canon EOS R6
* Canon EOS R6 Mark II
* Canon EOS R5

## Ծանոթագրությունների

Կատեգորիա:Լուսանկարչական սարքեր
Վուդու տիկնիկ

**Վուդու տիկնիկ,** խրտվիլակ, սովորաբար օգտագործվում է քորոցներ մտցնելու համար։ Նմանատիպ սովորույթներ տարբեր ձևերով հանդիպում են աշխարհի բազմաթիվ մշակույթների կախարդական ավանդույթներում։

Չնայած իր անվանը, վուդու տիկնիկը աչքի չի ընկնում աֆրիկյան սփյուռքի կրոններում՝ ինչպես Հայիթիի վուդուում, այնպես էլ Լուիզիանայի վուդուում։ Լուիզիանայի վուդուի գերագույն քահանայության անդամները դատապարտել են վուդու տիկնիկների օգտագործումը՝ այն համարելով կրոնի հետ կապ չունեցող։

## Պատկերներ մշակույթի մեջ
### 20-րդ դարի կապը Վուդուի հետ

Վուդու տիկնիկի և Վուդու կրոնի կապը հաստատվել է վերջինիս արևմտյան զանգվածային մշակույթում 20-րդ դարի առաջին կեսին ներկայացնելու միջոցով՝ որպես Միացյալ Նահանգներում սևամորթների և աֆրո-կարիբյան կրոնական ծեսերի ավելի լայն բացասական պատկերման մաս: Ջոն Հյուստոն Քրեյգի 1933 թվականի «Սև Բաղդադ, Ծովային կապիտանի արկածները Հայիթիում» գրքում նկարագրվում է, թե ինչպես է Հայիթիից բանտարկյալը քորոցներ խրում խրտվիլակի մեջ՝ հիվանդություն առաջացնելու համար: Ֆիլմերում հայիթական Վուդուի պատկերումները այնպիսի աշխատանքներում, ինչպիսիք են Վիկտոր Հալպերինի 1932 թվականի «Սպիտակ զոմբին» և Ժակ Տուրնյորի 1943 թվականի «Ես քայլում էի զոմբիի հետ» ֆիլմերը, նույնպես ներառում են տիկնիկների օգտագործումը: Վուդու տիկնիկները նաև ներկայացված են «Վուդի փայտփորիկի շոուն» (1961) մյուզիքլի մեկ դրվագում, ինչպես նաև բրիտանական «Լիստոմանիա» (1975) մյուզիքլում և «Քրիփշոու» (1982), «Ինդիանա Ջոնսը և կործանման տաճարը» (1984), «Իսթվիքի կախարդները» (1987), «Երեխայի խաղը» (1988) և «Սկուբի Դուն Զոմբի կղզում» (1998) ֆիլմերում։

21-րդ դարի սկզբին վուդու տիկնիկի կերպարը դարձել էր հատկապես տարածված։ Այն դարձել էր նորույթ, որը հասանելի էր գնման համար, որի օրինակները տրամադրվում էին բրիտանական առևտրի կենտրոնների ավտոմատներում, իսկ «Ինչպես պատրաստել վուդու տիկնիկ» հոդվածը ներառված էր WikiHow-ում։ Վուդու տիկնիկները ներկայացվել են նաև 2009 թվականի Դիսնեյի «Արքայադուստրը և գորտը» անիմացիոն ֆիլմում, ինչպես նաև 2011 թվականի Դիսնեյի «Կարիբյան ծովի ծովահենները. Անծանոթ ափերին» մուլտֆիլմում։

2020 թվականին Լուիզիանայի Վուդուի ավագ քահանա Ռոբի Գիլմորը հայտարարել է` «Ինձ համար ցնցող է, որ մարդիկ դեռ հավատում են, որ վուդու տիկնիկները կապված են վուդու կրոնի հետ: Հոլիվուդը իսկապես մեզ համար մեծ խնդիր դարձավ: Մենք տիկնիկների մեջ քորոցներ չենք խրում՝ մարդկանց վնասելու համար, մենք չենք վերցնում ձեր մազերը և տիկնիկ չենք պատրաստում, չենք երկրպագում սատանային դրանով և չենք խնդրում սատանային, որ մեզ սև մոգություն տա՝ ձեզնից վրեժ լուծելու համար: Դա չի եղել, դա չի արվի, և դա երբեք մեզ համար գոյություն չի ունենա»:

## Տես նաև
* Ուշեբտի

## Ծանոթագրություններ
### Նշումներ

### Աղբյուրներ
* 

* 

Կատեգորիա:Կրոնի մարդաբանություն
Կատեգորիա:Մոգական իրեր
Կատեգորիա:Մոգություն
Կատեգորիա:Տիկնիկներ
Միջնադարի նոր քեմբրիջյան պատմություն

***Միջնադարի նոր քեմբրիջյան պատմություն***, 500-1500 թվականների Եվրոպայի պատմությունը ներկայացնող բազմահատոր գիրք, որը հրատարակվել է Քեմբրիջի համալսարանի հրատարակչության կողմից 1995-2005 թվականների ընթացքում։ Այն փոխարինել է 1911-1936 թվականներին հրատարակված «Միջնադարի քեմբրիջյան պատմություն» ութհատորյակին։

Առաջին հատորը հրատարակվել է ամենավերջինը՝ 2005 թվականին, այն պատճառով, որ այդ հատորի հեղինակ գիտնականները մահացել են՝ նախքան իրենց հեղինակած գլուխների հանձնումը, իսկ մյուսներն էլ ժամկետներն ուշացրել են։ Արդյունքում ժամանակին ներկայացված մի շարք գլուխներ վերանայվել են։ Իտալիայի լանգոբարդներին և հռոմեացիներին վերաբերող գլուխները հանվել են այն բանից հետո, երբ հեղինակները ժամանակին չեն ներկայացրել դրանք, մինչդեռ Մայքլ Թոչը Եվրոպայում հրեաների վերաբերյալ գլուխը ներկայացրել է ընդամենը երկու շաբաթում։

1995 թվականին 2-րդ հատորի առաջաբանում Ռոսամոնդ ՄըքՔիթերիքը գրել է «երրորդ հատորի դժբախտ ժառանգության («Գերմանիա և Արևմտյան Եվրոպա») մասին, երբ գիտական սկզբունքները արատավորվել են քաղաքական թշնամանքով, և շատ գիտնականներ, որպես հեղինակներ, իրենց ազգային պատկանելության պատճառով»։

## Հատորներ
* *Հատոր 1, մոտ 500–700*, խմբագիր՝ Փոլ Ֆորեքր, 2005
* *Հատոր 2, մոտ 700–900*, խմբագիր՝ Ռոսամոնդ ՄըքՔիթերիք, 1995
* *Հատոր 3, մոտ 900–1024*, խմբագիր՝ Թիմոթի Ռոյտեր, 1999
* *Հատոր 4, մոտ 1024–1198, Part 1*, խմբագիրներ՝ Դավիդ Լուսկոմբ, Ջոնաթան Ռայլի-Սմիթ, 2004
* *Հատոր 4, մոտ 1024–1198, Part 2*, խմբագիրներ՝ Դավիդ Լուսկոմբ, Ջոնաթան Ռայլի-Սմիթ, 2004
* *Հատոր 5, մոտ 1198–1300*, խմբագիր՝ Դավիդ Աբուլաֆիա, 1999
* *Հատոր 6, մոտ 1300–1415*, խմբագիր՝ Մայքլ Ջոնս, 2000
* *Հատոր 7, մոտ1415–1500*, խմբագիր՝ Քրիստոֆեր Ալմանդ, 1998

## Ծանոթագրություններ

Կատեգորիա:1995 ոչ գեղարվեստական գրքեր
Կատեգորիա:Գրքաշարեր
Կատեգորիա:Եվրոպայի պատմություն
Canon EOS R6

**Canon EOS R6,**  Canon-ի կողմից արտադրված լիակադրային ոչհայելային փոխարինելի օբյեկտիվով տեսախցիկ։ Տեսախցիկը Canon-ը հայտարարեց 2020 թվականի հուլիսի 9-ին՝ EOS R5-ի հետ միասին։

## Հատկություններ
* 20.1 մեգապիքսել CMOS լիաչափ սենսոր
* 4K 10-բիթ տեսանկարահանում՝ մինչև 60 կադր վայրկյանում
* 1080p տեսանկարահանում՝ մինչև 120 կադր վայրկյանում
* 100% ավտոֆոկուսի ծածկույթ
* 1,053 ավտոֆոկուսի կետ
* Բնական ISO միջակայք՝ 100-ից մինչև 102,400, ընդարձակվող մինչև 204,800
* Բարձր արագությամբ շարունակական նկարահանում՝ մինչև 12 կադր վայրկյանում մեխանիկական փակաղակով և էլեկտրոնային  վարագույրով մինչև 20 կադր վայրկյանում
* 5-առանցքային պատկերի կայունացում՝ մինչև 8 կանգ ցնցման շտկմամբ
* Կրկնակի UHS-II SD հիշողության քարտի բնիկներ
* 0.5" 3.69 միլիոն կետ OLED էլեկտրոնային դիտակ՝ 120 կադր/վրկ թարմացման արագությամբ, և փոփոխական անկյունով LCD սենսորային էկրան
* Dual Pixel CMOS AF II ավտոֆոկուսային համակարգ
* Ներկառուցված Wi-Fi և Bluetooth կապ
* Ընտրովի մարտկոցի
* DIGIC X պատկերի պրոցեսոր
* Մագնեզիումի խառնուրդից պատրաստված կորպուս

## Տես նաև
* Canon EOS R6 Mark II
* Canon EOS R5 Mark II
* Canon EOS R5

## Ծանոթագրությունների

Կատեգորիա:Լուսանկարչական սարքեր
Crag Hotel

**Crag Hotel**, լքված հյուրանոց և նախկին դպրոցի շենք Փենանգ Հիլի հյուսիսային եզրին, Մալայզիայում։ 19-րդ դարի վերջում - 20-րդ դարի սկզբում պատկանել է հայազգի Սարգիս եղբայրներին։

## Պատմություն
### Հյուրանոց
Սկզբնապես այդ տարածքում 1845 թվականին ապրել է Ուիլյամ Քլաբլի անունով մի մարդ և, դա, ամենայն հավանականությամբ, եղել է մասնավոր տուն։ 1850-ական թվականների սկզբին տարածքն օգտագործվել է որպես առողջարան։ 1896 թվականին Արևելահնդկական ընկերության աշխատակից Ջոն Քերը ստանձնել է վարձակալության պայմանագիրը և բազմաթիվ բարելավումներ կատարել տարածքում՝ այն անվանելով "The Crag" (), և այն դարձել է հայտնի հանգստավայր Ջորջթաունում և Փենանգ կղզում ապրող եվրոպացիների համար՝ որպես ստորին ափամերձ տարածքների ուժեղ շոգից և խոնավությունից պատսպարվելու վայր։ 

1880-ական թվականների վերջին վարձակալության պայմանագիրը ստանձնել են չորս հայ ներգաղթյալներ՝ Սարգիս եղբայրները, և փոքր վերանորոգումներից հետո տարածքը վերածվել է հյուրանոցի, որն ուներ ինը բունգալո։ Հյուրանոցը բարգավաճել է մինչև Առաջին համաշխարհային պատերազմի սկիզբը, երբ վաճառվել է գաղութային կառավարությանը։ Թեպետ հյուրանոցը դեռևս կառավարում էին Սարգիս եղբայրները, 1925 թվականին այն հանձնվել է Մալայզիայի դաշնային նահանգների երկաթուղուն։ 

Հյուրանոցի մեծ մասն ամբողջությամբ վերակառուցվել է 1930 թվականին, և այն շարունակել է գործել մինչև Երկրորդ համաշխարհային պատերազմը, երբ բռնագրավվել է օկուպացիոն ճապոնական բանակի կողմից, որն այն վերածել է բրիտանացի ռազմագերիների համար բանտի։ 

Crag Hotel-ը վերաբացվել է 1947 թվականին, բայց այնքան էլ հայտնի չէր, որքան նախկինում, և վերջնականապես փակվել է 1954 թվականին։

### Դպրոց
Պատերազմից հետո շենքը մի քանի տարի անօգտագործելի է դարձել, մինչև 1955 թվականին վարձակալության է տրվել Ափլենդս դպրոցին։ Երբ 1977 թվականին դպրոցը տեղափոխվել է նոր տարածք, շենքերը լքվել են։

### Ֆիլմի նկարահանման հրապարակ
Այս վայրը դարձել է Ռեժիս Վառնիեի 1992 թվականի «Հնդկաչին» ֆիլմի նկարահանման վայր։ Գլխավոր դերում նկարահանվել է Կատրին Դենյովը։ 

Հյուրանոցի տարածքն օգտագործվել է նաև 2015-2016 թվականներին BBC Channel 4-ի նկարահանած «Հնդկական ամառներ» հեռուստասերիալում։

### Ընթացիկ վիճակ
Crag Hotel-ի տարածքը վերակառուցելու համար արվել են արտասահմանյան հյուրանոցային ցանցերի հետաքրքրությունը գրավելու մի քանի փորձեր, սակայն 2025 հունվարի դրությամբ այն շարունակում էր մնալ ավերակների մեջ։

## Ծանոթագրություններ

Կատեգորիա:Մալայզիայի տեսարժան վայրեր
Ալ-Իջլիա

**Ալ-Իջլիա** ( **Իջլիյա** ) **բինտ ալ-Իջլի** ( ), միջնադարյան մուսուլման գյուտարար, աստրոլաբներ պատրաստող, ով աշխատել է 10-րդ դարում Հալեպում ՝ ժամանակակից հյուսիսային Սիրիայի տարածքում։

Ժամանակակից ժողովրդական գրականության մեջ նրան երբեմն անվանում են **Մարիամ ալ-Ուստուրլաբի** ( **Մարիամ ալ-Աստուրլաբիյա**, **ալ-Աստուրլաբի**, ), սակայն նրա ենթադրյալ անունը «Մարիամ» չի հիշատակվում նրա կյանքի մասին միակ հայտնի ժամանակակից աղբյուրում։

## Կյանք
Նրա մասին պատմական գրառումները քիչ են։ Իբն ալ-Նադիմի խոսքերով՝  նա  աստրոլաբ պատրաստողի արհեստը ժառանգել է իր հորից, որը հայտնի է որպես ալ-Իջլի։ Նա և իր հայրը եղել են Բաղդադի վարպետ Մուհամմադ իբն Աբդալլահ Նաստուլուսի աշակերտները (*թիլմիթա*), ով ամենահին պահպանված աստրոլաբի պատրաստողն էր։

Ալ-Իջլիան պատրաստել է աստրոլաբներ՝ աշխարհագրական լայնությունը որոշելու համար կարևոր աստղագիտական գործիքներ։ Նա աշխատել է Հալեպի առաջին էմիրի՝ Սեյֆ ադ-Դաուլայի համար, որը կառավարել է 944-ից մինչև 967 թվականը:

Այս տեղեկությունից բացի, նրա մասին հաստատ ոչինչ հայտնի չէ։ Նրա ենթադրյալ անունը՝ «Մարիամ», չի հաստատվում այդ ժամանակակվա աղբյուրներով, իսկ «ալ-Ուստուրլաբի» արտահայտությունը այն անուններում, որոնցով հայտնի են նա և իր հայրը, վերաբերում է նրանց մասնագիտությանը և նրանց կողմից արտադրված աստղագիտական գործիքներին։

## Ժառանգություն
Նրա պատվին անվանակոչվել է գլխավոր գոտու 7060 Ալ-Իջլիա աստերոիդը, որը հայտնաբերվել է Հենրի Է. Հոլտի կողմից Պալոմարյան աստղադիտարանում 1990 թվականին: Անվանակոչման մասին հայտարարությունը արվել է 2016 թվականի նոյեմբերի 14-ին (  ): 

Նիգերիա-ամերիկացի գիտաֆանտաստիկ գրող Ննեդի Օկորաֆորը 2016 թվականին բացահայտեց, որ Ալ-Իջլիան ոգեշնչման աղբյուր է հանդիսացել իր 2015 թվականի մրցանակակիր «Բինթի» վեպի գլխավոր հերոսուհու համար (որը հետագայում վերածվեց եռագրության): Օկորաֆորը նրա մասին իմացել է Արաբական Միացյալ Էմիրություններում նրա անունը կրող գրքի փառատոնի շնորհիվ: 

Նա նաև ոգեշնչել է Netflix-ի «Վիկինգներ. Վալհալլա» սերիալում Մարիամի կերպարին, որի դերը մարմնավորում է Կամիլ Հայաթը: Սերիալում նա կին աստղագետ է, որին Լեյֆ Էրիկսոնը հանդիպում է Նովգորոդում և ուղեկցում նրա ճանապարհին դեպի Կոստանդնուպոլիս, սակայն նա մահանում է թոքերի հիվանդությունից Օլվիայի ավերակներում: «1001 գյուտ» գրքում Ալ-Իջլիան անվանվել է իսլամական ոսկեդարի ականավոր կին:

## Ծանոթագրություններ

## Արտաքին հղումներ
* Астролябия: iPhone XIII века — Daily Sabah
* GPS и его исламское происхождение, The Star Online, 2013 թվականի հոկտեմբերի 3։

Կատեգորիա:10-րդ դարի արաբներ
Կատեգորիա:10-րդ դարի մարդիկ
Կատեգորիա:10-րդ դարն Ասիայում
Կատեգորիա:Աստղագետներ
Կատեգորիա:Աստղագիտություն
Կատեգորիա:Արաբ գիտնականներ
Կատեգորիա:Գիտնականներ
Կատեգորիա:Կանայք ճարտարագիտությունում
Կատեգորիա:Կին
Կատեգորիա:Կին աստղագետներ
Կատեգորիա:Կին գիտնականներ
Կատեգորիա:Կին փիլիսոփաներ
Կատեգորիա:Մուսուլմաններ
Կատեգորիա:Սիրիացի կանայք
Կինոսիտա Ձյունձի

**Ձյունձի Կինոսիտա**|木下 順二|Կինոսիտա Ձյունձի|а, ТокиоՏոկիոյի համալսարանի անգլիական գրականության ֆակուլտետում։

Հայտնի է դարձել Երկրորդ համաշխարհային պատերազմի ավարտից հետո՝ ստեղծելով պիեսներ ժողովրդական հեքիաթների սյուժեների վրա (այսպես կոչված Մինվա-գեկի։ Արևելագետ Նինա Չեգոդարը հատկապես առանձնացրել է նրա «գորտի ենթադրությունը» պիեսը («Կավաձու սեթեն» 1951), որում նրա խոսքով, «այլևս չի զգացվել գրողի նախկին վստահությունը ժողովրդավարության ճանապարհով հասարակական կյանքի հետագա թարգմանական շարժման նկատմամբ»: Այս պիեսը գրվել է սկսված Կորեական պատերազմի (1950-1953) և Ճապոնիայի Կոմունիստական կուսակցության նկատմամբ հալածանքների ֆոնին։

## Պարգևներ և մրցանակներ
* Kishida Prize for Drama (1947)
* Mainichi Press Drama Award (1949)
* Sankei Award for Children’s, Books and Publications (1959)
* Mainichi Press Book Award (1959, 1965)
* Եմուրի գրական մրցանակ (1978, 1984)
* Asahi Press Award (1986)

## Ծանոթագրություններ

## Գրականություն
* 

Կատեգորիա:20-րդ դարի գրականություն
Կատեգորիա:20-րդ դարի թարգմանիչներ
Կատեգորիա:20-րդ դարի ճապոնացի գրողներ
Կատեգորիա:20-րդ դարի ճապոնացի վիպասաններ
Կատեգորիա:Ճապոնացի դրամատուրգներ

Կատեգորիա:Վեպեր
Ժան Տիբերի

**Ժան Տիբերի** (, ), ֆրանսիացի քաղաքական գործիչ, Փարիզի քաղաքապետ (1995-2001)։

## Կենսագրություն
Ժան Տիբերին ծնվել է Փարիզում, կորսիկացու ընտանիքում։ Ավարտել է Սեն-Բարբ քոլեջը, իրավագիտության ասպիրանտուրան և աշխատել որպես դատավոր Բովեում: 1965 թվականին նա մտել է քաղաքականության մեջ, իսկ 1968 թվականին դարձել է Ազգային ժողովի անդամ՝ փոխարինելով Ռենե Կապիտանին, որը նշանակվել է արդարադատության նախարար: Նա վերընտրվել է 1973 թվականի խորհրդարանական ընտրություններում և մնացել է Ազգային ժողովի անդամ մինչև 1976 թվականի սկիզբը, երբ նշանակվել է կառավարությունում որպես սննդի արդյունաբերության հարցերով պատասխանատու պետքարտուղար։ Այդ պաշտոնը նա զբաղեցրել է մինչև 1976 թվականի օգոստոսը, որից հետո 1976 թվականի նոյեմբերի լրացուցիչ ընտրություններում վերականգնել է Ազգային ժողովի անդամի իր մանդատը: Այդ պահից սկսած՝ Տիբերին առաջադրվել է Ազգային ժողովի բոլոր խորհրդարանական ընտրություններում և միշտ վերընտրվել է: Տիբերին Ֆրանսիայի «քաղաքական երկարակյացներից» մեկն է եղել․ նա Ազգային ժողովի անդամ է եղել 10 ժամկետ, ընդհանուր առմամբ 44 տարի։

1983 թվականի մարտից մինչև 1995 թվականի մայիսը Տիբերին եղել է Փարիզի 5-րդ շրջանի քաղաքապետ։ Նա այդ պաշտոնից հեռացել է 1995 թվականին Փարիզի քաղաքապետ ընտրվելուց հետո։ Փարիզի քաղաքապետի պաշտոնավարման ավարտից հետո Տիբերին 2001 թվականին կրկին ընտրվել է 5-րդ շրջանի քաղաքապետ, 2008 թվականին վերարտրվել և այդ պաշտոնը զբաղեցրել մինչև 2014 թվականի ապրիլի 13-ը։ 2012 թվականից չի առաջադրվել Ազգային ժողովի պատգամավորի թեկնածու։

Ժան Տիբերին ամուսնացած է եղել Քսավյեր Տիբերիի (ծննդյան ազգանունը՝ Քսավյեր Կասանովա) հետ, նրանցից ծնվել է որդի՝ Դոմինիկ։ Տիբերի ամուսինների շուրջ բազմիցս սկանդալներ են ծագել՝ կապված կոռուպցիայի, ընտրությունների կեղծման և զենքի ապօրինի պահման մեղադրանքների հետ։

Ժան Տիբերին մահացել է 2025 թվականի մայիսի 27-ին՝ 90 տարեկանում։

## Ծանոթագրություններ

## Արտաքին հղումներ
*Tiberi Jean

 
Կատեգորիա:20-րդ դարի ֆրանսիացի քաղաքական գործիչներ
Կատեգորիա:Փարիզի համալսարանի շրջանավարտներ
Կատեգորիա:Քաղաքական գործիչներ
Կատեգորիա:Ֆրանսիայի նախարարներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի փաստաբաններ
Գերմանիայում Արցախի մշտական ներկայացուցչություն

**Գերմանիայի Դաշնային Հանրապետությունում Արցախի Հանրապետության մշտական ներկայացուցչություն** (կարճ՝ *Գերմանիայում Արցախի մշտական ներկայացուցչություն*), Արցախի Հանրապետության դիվանագիտական ներկայացուցչություն Գերմանիայում, որը ներկայացնում է Արցախի արտաքին քաղաքականությունը, կազմակերպում հայ համայնքի հետ համագործակցությունը և իրականացնում Արցախի քաղաքացիների իրավունքների պաշտպանությունը։

## Պատմություն
Ներկայացուցչությունը ղեկավարում է Հարություն Գրիգորյանը։ Ներկայացուցչությունը մասնակցում է տարբեր միջոցառումների, Գերմանիայի քաղաքկաան գործիչների հետ հանդիպումների, քննարկում է միջազգային ճանաչման, անվտանգության և տնտեսական համագործակցության հարցերը։ Ներկայացուցչությունը կազմակերպում է հանդիպումներ, մշակութային միջոցառումներ և կրթական ծրագրեր՝ նպաստելով Գերմանիայում հայկական համայնքի ակտիվությանը և Արցախա-գերմանական հարաբերությունների զարգացմանը։

2013 թվականի փետրվարի 25-ին, Սումգայիթի ջարդերի տարելիցի կապակցությամբ Բեռլինի Բրանդենբուրգյան դարպասների առջև տեղի է ունենում գերմանահայերի բողոքի ցույցը, որի հիմնական կազմակերպիչը մշտական ներկայացուցիչ Հարություն Գրիգորյանն էր։ 

## Գործառույթներ
Գերմանիայում Արցախի մշտական ներկայացուցչությունը գործում է որպես Արցախի Հանրապետության դիվանագիտական մարմին Բեռլինում։ Ներկայացուցչության հիմնական առաքելությունն է ներկայացնել Արցախի արտաքին քաղաքականությունը, խրախուսել երկկողմ համագործակցությունը Գերմանիայում գործող պետական և ոչ պետական կառույցների, ինչպես նաև հայկական համայնքների հետ, և պաշտպանել Արցախի քաղաքացիների շահերը։ 

## Տես նաև
* Հայերը Գերմանիայում
* Արցախա-գերմանակական հարաբերություններ

## Ծանոթագրություններ

Կատեգորիա:Արցախա-գերմանակական հարաբերություններ
Կատեգորիա:Արցախի մշտական ներկայացուցչություններ
Անջելա Ուայթ

**Անջելա Ուայթ** (, ծնվել է 1985 թվականի մարտի 4-ին, Սիդնեյ, Ավստրալիա), ավստրալիացի պոռնոգրաֆիկ դերասանուհի, ռեժիսոր։ Իր կարիերան մեծահասակների արդյունաբերությունում սկսել է 2003 թվականին։ Ուայթը ներառվել է AVN փառքի սրահում և 2020 թվականին դարձել է տարվա կին-կատարող մրցանակաբաշխության երեք հաղթողներից առաջինը։

## Կարիերա
Ուայթը պոռնոարդյունաբերությունում իր կարիերան սկսել է 2003 թվականին՝ անմիջապես 18 տարին լրանալուց հետո։ Այդ ժամանակ նա դեռ սովորում էր ավագ դպրոցում։ Նա դարձավ ավստրալիացի առաջին մոդելը, ով նկարահանվեց ամերիկյան The Score Group ստուդիայի համար։ Առաջին ութ տարիների ընթացքում նա նկարահանվում էր միայն սոլո և լեսբիական տեսարաններում, և միայն 2011 թվականին առաջին անգամ նկարահանվեց տղամարդու մասնակցությամբ հարդքոր տեսարանում, որը թողարկվեց Angela White Finally Fucks անվանումով DVD տարբերակով։ Նույն թվականին *Score* ամսագիրը նրան ճանաչեց «Տարվա լավագույն հարդքոր կատարող»։

2013 թվականին Ուայթը գործարկեց իր պաշտոնական angelawhite.com կայքը և սկսեց թողարկել բացառիկ տեսանյութեր, որոնք հնարավոր է դիտել միայն այդ կայքում։

## Անձնական կյանք
Դպրոցում Ուայթը հայտարարել է, որ լեսբուհի է և սկզբում սիրում էր միայն կանանց։ Ժամանակի ընթացքում նա իրեն համարել է բիսեքսուալ՝ նշելով, որ չի վախենում փորձարկել երկու սեռերի ներկայացուցիչների հետ։ Ներկայումս պոռնոաստղը սիրային հարաբերությունների մեջ է պոռնոդերասանուհի Ֆենիքս Մարիի հետ։

2013 թվականին Անջելան ստիպված է եղել շտապ գնալ հիվանդանոց և դադարեցնել նկարահանումները պոռնոդերասան Քեյրան Լիի հետ տեսարանում, քանի որ նա բողոքել է ուժեղ ցավերից։ Պարզվել է, դերասանուհու մոտ ախտորոշվել է ապենդիցիտ, և նրան շտապ վիրահատել են։

## Այլ նախագծեր
2007 թվականին Ուայթը հեռուստատեսությունում դեբյուտային տեսարան է ունեցել՝ նկարահանվելով ավստրալական «Pizza» կատակերգական հեռուստասերիալում։

Ուայթը նկարահանվել է այնպիսի ամսագրերի համար, ինչպիսիք են Cosmopolitan, Penthouse, Beat և Time Out։ Նրա լուսանկարը հայտնվել է նաև ավստրալիական The Sydney Morning Herald թերթի շապիկին։

## Քաղաքականություն
2010 թվականին Ուայթը դարձել է Ավստրալիայի Սեքսի կուսակցության թեկնածու Վիկտորիայի նահանգի ընտրություններում, որտեղ պայքարում էր սեքս-արդյունաբերության աշխատողների իրավունքների համար։ Նա լայն ճանաչում է ստացել այն ժամանակ, երբ գլխավոր դատախազին ուղարկել է իր DVD-ների օրինակները՝ մեծահասակների ֆիլմերի ոլորտում կարգավորումները մեղմելու նպատակով։ Ավելի ուշ նա լրատվամիջոցների կողմից ստացել է մեծ ուշադրություն, երբ Ավստրալիայի Սեքսի կուսակցության ևս մեկ թեկնածու՝ Զարա Ստարդաստի հետ, նկարահանվել է սեքս-տեսարանում։

## Ծանոթագրություններ

## Արտաքին հղումներ
* 
* Профиль на сайте AVN
* 
 
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Ավստրալիայի քաղաքական գործիչներ
Կատեգորիա:Ավստրալիացի դերասաններ
Կատեգորիա:Ավստրալիացի դերասանուհիներ
Կատեգորիա:Ավստրալիացի հասարակական գործիչներ
Կատեգորիա:Ավստրալիացիներ
Կատեգորիա:ԼԳԲՏ անձինք
Կատեգորիա:Մելբուռնի համալսարանի շրջանավարտներ
Կատեգորիա:Քաղաքականության մասնակիցներ
Էլիզաբեթ Մալլեթ

**Էլիզաբեթ Մալլեթ** (, ), անգլիացի տպագրիչ և գրքավաճառ, որը հրատարակել է Անգլիայի առաջին օրաթերթը՝ *«The Daily Courant»*-ը:

1672 թվականին Էլիզաբեթը ամուսնացել է Դեյվիդ Մալլեթի հետ։ 1670-ական և 1680-ական թվականներին նա և Դեյվիդը գերիշխում էին Թայբըրնում մահապատժի դատապարտված բանտարկյալների մահից առաջ վերջին խոսքերի տպագրության առևտրում («last dying speeches»), դրանք հրատարակելով Ֆլիթ փողոցի Բլեքհորս նրբանցքում։ 1683 թվականին՝ Դեյվիդի մահից հետո, իրենց որդի Դեյվիդին ուղարկել է տպագրության և գրքավաճառության արհեստ սովորելու, իսկ ինքը սկսե; է ղեկավարել երկու տպագրատուն։ Սակայն նրա որդին ձախողվել է այդ ոլորտում։

Տասը տարվա ընթացքում Մալլետը կրկին անցել է ընտանեկան բիզնեսի ղեկին՝ հրապարակելով պարբերաբար լույս տեսնող լուրերի թողարկումներ, ինչպիսին էր օրինակ *«Եվրոպայի նոր վիճակը»* (The New State of Europe) (մեկնարկել է 1701 թվականի սեպտեմբերի 20-ին) ինչպես նաև՝ սենսացիոն գրքույկներ:

1702 թվականի մարտի 11-ին Մալլեթը հրատարակել է *«The Daily Courant»-ը*։ Այն միակ թերթն էր, որը պարունակում էր արտասահմանյան թերթերի ամփոփագրեր: Նա խուսափում էր Լոնդոնից եկող լուրերից, քանի որ դրանց հրապարակումը կարող էր կառավարության կողմից հաշվեհարդար տեսնել և ավելի հեշտությամբ կարող էր հերքվել: Գրելով տղամարդու անվան տակ՝ Մալլեթը պնդում էր, որ միայն փաստեր է ներկայացնում և ընթերցողին թույլ է տալիս ինքնուրույն որոշում կայացնել՝ ասելով. «Հեղինակը նույնպես իրեն իրավունք չի վերապահում ներկայացնել անձնական մեկնաբանություններ կամ ենթադրություններ, նա միայն կփոխանցում է փաստերը՝ ենթադրելով, որ ընթերցողները բավարար բանականություն ունեն իրենց հետևությունները ինքնուրույն անելու համար»։

Որոշ մեկնաբաններ ասում են, որ Մալլեթին կարելի է անվանել Մեծ Բրիտանիայի օրաթերթի առաջին խմբագիրը, չնայած պաշտոնի անվանումը դեռ չէր հորինվել: Մալլեթը, հնարավոր է, նաև նշանակալի դեր է խաղացել ժամանակի մասին մեր ամբողջ պատկերացումը փոխելու գործում՝ նպաստելով ժամանակակից կյանքում արագության զգացողության ձևավորմանը: Պատմաբաններ Չարլզ Սոմերվիլը, Մարկ Թարները և Ջոել Ուիները պնդում են, որ լուրերի հաճախակի հոսքը փոխել է մարդկանց ժամանակի ընկալումը՝ այն տարանջատելով աստվածային նախասահմանումից և վերածելով դատարկ ու անորոշ ապագայի։

## Ծանոթագրություններ

 

Կատեգորիա:1672 ծնունդներ
Կատեգորիա:Անգլիացի տպագրիչներ
Կիարա Կայներո

**Կիարա Կայներո** (իտալերեն՝ *Chiara Cainero.* ), իտալացի մարզիկ հրաձիգ, որը 2008 թվականի ամառային օլիմպիական խաղերում ոսկե մեդալ է նվաճել *ստենդային հրաձգություն* մրցաձևում: 

41 տարեկանում նա որակավորվել է Տոկիոյի 2020 թվականի օլիմպիական խաղերի համար:

## Կենսագրություն
Կայներոն մասնակցել է երեք օլիմպիական խաղերի: Ընդ որում՝ 2008 թվականին Պեկինում դարձել է առաջին իտալուհին, որը օլիմպիական ոսկե մեդալ է նվաճել ստենդային հրաձիգության մրցումներում: Նա նաև արծաթե և բրոնզե մեդալներ է նվաճել ISSF-ի աշխարհի առաջնություններում: Բացի այդ՝ 2006 և 2007 թվականներին հռչակվել է Եվրոպայի առաջնությունների չեմպիոնուհի: Հաղթող է ճանաչվել նաև 2019 թվականին անցկացված Եվրոպական խաղերում:

Կայներոն կարաբիներների մարզական կենտրոնի՝ Centro Sportivo Carabinieri- ի մարզիկ է:

## Մարզական նվաճումներ

## Ծանոթագրություններ

## Արտաքին հղումներ
* Media related to Chiara Cainero at Wikimedia Commons
* Chiara Cainero at the International Shooting Sport Federation 
* Chiara Càinero at Olympedia 
* Chiara Cainero at Olympics.com 
* Chiara Cainero at the Comitato Olimpico Nazionale Italiano (իտալերեն)
* Chiara Cainero at the CONI honored athlete website (իտալերեն) 

Կատեգորիա:1978 ծնունդներ
Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:Աշխարհի առաջնությունների մեդալակիրներ
Կատեգորիա:Ապրող անձինք
Կատեգորիա:Եվրոպայի չեմպիոններ
Կատեգորիա:Իտալացի մարզիկներ
Կատեգորիա:Սպորտային հրաձիգներ
Կատեգորիա:Օլիմպիական մեդալակիրներ
Կատեգորիա:Օլիմպիական չեմպիոններ
Ռոզետտա Տարպ

**Քույր Ռոզետտա Տարպ** (; ), ամերիկացի երգչուհի, երգերի հեղինակ, կիթարռստ, ձայնագրության «աստղ»։ 20-րդ դարի երաժշտության առաջամարտիկ Թարփը ժողովրդականություն է ձեռք բերել 1930-ականներին և 1940-ականներին ավետարանի ձայնագրություններով, հոգևոր բառերի և ռիթմիկ նվագակցությամբ յուրահատուկ համադրությամբ: Նա դարձավ գոսպելի առաջին քրոսովեր կատարողը և ոճի առաջին իսկական «աստղը»։ Հետագայում նրան անվանեցին «օրիգինալ սոուլ քույր» և «ռոքնռոլի կնքամայր»։ Նա ազդեցություն է ունեցել այնպիսի կատարողների վրա, ինչպիսիք են Լիթլ Ռիչարդը, Ջոնի Քեշը, Էլվիս Փրեսլին և Ջերի լի Լյուիսը։

## Սկավառակագրություն
### Ալբոմներ

* *The Lonesome Road* (1941)
* *Blessed Assurance* (1951)
* *Wedding Ceremony Of Sister Rosetta Tharpe and Russell Morrison* (1951)
* *Gospel Train* (1956)
* *Famous Negro Spirituals and Gospel Songs* (1957)
* *Sister Rosetta Tharpe* (MGM, 1959)
* *Sister Rosetta Tharpe* (Omega,  1960)
* *Gospels In Rhythm* (1960)
* *Live in 1960* (1960)
* *The Gospel Truth with the Bally Jenkins Singers* (1961)
* *Sister Rosetta Tharpe* (Crown, 1961)
* *Sister On Tour* (1962)
* *Live In Paris* (1964)
* *Live at the Hot Club de France* (1966)
* *Negro Gospel Sister Rosetta Tharpe and the Hot Gospel Tabernacle Choir and Players* (1967)
* *Precious Memories*  (1968)
* *Singing In My Soul* (1969)

Քույր Ռոզետա Թարփի ամբողջական ստեղծագործությունները մինչև 1961 թվականը թողարկվել են որպես յոթ կրկնակի ձայնասկավառակների տուփ՝ հայտնի ֆրանսիական Frémeaux & Associés լեյբլի կողմից։

### Սինգլներ չարթերում

### Տուրքեր
* *Shout, Sister, Shout: A Tribute to Sister Rosetta Tharpe* (2003)

## Ժողովրդական մշակույթում
* Էլվիս. Դերը կատարել է երգչուհի Յոլան։

## Ծանոթագրություններ

### Մատենագրություն
* 
* 
* 
* 
* 

## Արտաքին հղումներ
* Sister Rosetta Tharpe: The Godmother of Rock & Roll, PBS American Masters, January 9, 2013
* The Gospel of Sister Rosetta Tharpe, National Public Radio’s *All Things Considered* radio show, includes Ross Reynolds of NPR affiliate KEXP and the Museum Experience Music Project, January 17, 2004.
* Interview with Tharpe biographer Gayle F. Wald from WILL AM radio (an NPR and PBS affiliate), February 22, 2007.
* Sister Rosetta Tharpe: Etched In Stone At Last, National Public Radio’s *All Things Considered* radio show, March 20, 2009.
* Pop Music, *To The Best of Our Knowledge* radio show by Wisconsin Public Radio (NPR affiliate), an episode that focused upon popular music and its influences with an interview of Gayle F. Wald about her book *Shout, Sister, Shout!: The Untold Story of Rock-and-Roll Trailblazer Sister Rosetta Tharpe,* April 1, 2007 and rebroadcast on March 24, 2008.
* Premier Guitar — Forgotten Heroes: Sister Rosetta Tharpe

Կատեգորիա:20-րդ դարի երաժիշտներ
Կատեգորիա:21-րդ դարի երաժիշտներ
Կատեգորիա:«Գրեմմի» մրցանակի դափնեկիրներ
Կատեգորիա:Երաժշտական պրոդյուսերներ
Կատեգորիա:Հնդիկ երաժիշտներ
Կատեգորիա:Հնդիկ կինոդերասաններ
Կատեգորիա:Հնդիկ կոմպոզիտորներ
Անհամապատասխանության անհամապատասխանություն

**«Անհամապատասխանության անհամապատասխանություն»** (), անդալուսիացի մուսուլման պոլիմատ և փիլիսոփա Իբն Ռուշդիի աշխատություն: Գիրքը կարևոր իսլամական փիլիսոփայական տրակտատ է, որտեղ հեղինակը պաշտպանում է արիստոտելյան փիլիսոփայության օգտագործումը իսլամական մտքում։ Այն գրվել է երկխոսության ոճով՝ ընդդեմ «Փիլիսոփաների անհամապատասխանությունը» () աշխատության մեջ ալ-Ղազալիի պնդումների, որը քննադատում էր նեոպլատոնական միտքը։

Սկզբնապես արաբերենով գրված «Անհամապատասխանության անհամապատասխանությունը» հետագայում թարգմանվել է բազմաթիվ այլ լեզուներով։ Գիրքը համարվում է Իբն Ռուշդի ուղենիշը. դրանում նա փորձում է ներդաշնակություն ստեղծել հավատքի և փիլիսոփայության միջև։

## Նախապատմություն
[մինի|Իբն Ռուշդի արձանը [Կորդովա (Իսպանիա)|Կորդովայում, Իսպանիա]]
«Փիլիսոփաների անհամապատասխանությունը» գրքում սուֆիների նկատմամբ համակրող իմամ ալ-Ղազալին («Ալգազել»)` իսլամական աստվածաբանության Աշարի դպրոցի ներկայացուցիչը, հանդես է եկել ավիցենիզմի դեմ՝ դատապարտելով այնպիսի փիլիսոփաների, ինչպիսիք են Իբն Սինան և Ալ-Ֆարաբին: Տեքստը մեծ հաջողություն է ունեցել և նշանավորել է աշարիների վերելքի կարևորագույն պահը փիլիսոփայության և աստվածաբանական դիսկուրսի մեջ: Դրան նախորդել է «Փիլիսոփաների նպատակները» () վերնագրով նեոպլատոնիզմի ամփոփումը:

Ալ-Ղազալին նշել է, որ պետք է լավ ծանոթ լինել փիլիսոփաների գաղափարներին, նախքան նրանց գաղափարները հերքել սկսելը: Ալ-Ղազալին նաև նշել է, որ ինքը որևէ խնդիր չունի փիլիսոփայության այլ ճյուղերի հետ, ինչպիսիք են ֆիզիկան, տրամաբանությունը, աստղագիտությունը կամ մաթեմատիկան: Նրա առարկությունը վերաբերում էր մետաֆիզիկային, որտեղ նա պնդում էր, որ փիլիսոփաները չեն օգտագործում նույն գործիքները, այսինքն՝ տրամաբանությունը, որոնք օգտագործում են այլ գիտությունների համար:

## Բովանդակություն
Իբն Ռուշդի պատասխանը պաշտպանում է «փիլիսոփաների» վարդապետությունները և քննադատում ալ-Ղազալիի սեփական փաստարկները: Այն գրված է որպես մի տեսակ երկխոսություն. Իբն Ռուշդը մեջբերում է ալ-Ղազալիի հատվածները, ապա պատասխանում դրանց:

## Ամփոփում
Իբն Ռուշդը փորձել է ներդաշնակություն ստեղծել հավատքի և փիլիսոփայության, արիստոտելյան գաղափարների և իսլամի միջև: Նա պնդում էր, որ Արիստոտելը նույնպես ճիշտ է, և Ղուրանի խոսքերը նույնպես հավերժական ճշմարտություն են:

## Քննադատական ​​ընդունելություն
Եվրոպայում Իբն Ռուշդի փիլիսոփայական աշխատությունները, ընդհանուր առմամբ, լավ ընդունվեցին քրիստոնյա և հրեա գիտնականների կողմից և հիմք հանդիսացան Ավերոիզմի փիլիսոփայական դպրոցի ստեղծմանը:

## Ծանոթագրություններ

## Արտաքին հղումներ
* full text available — muslimphilosophy.com

Կատեգորիա:Արաբական փիլիսոփայություն
Ծովային ճարտարապետություն

**Ծովային ճարտարապետություն**, ճարտարապետական և ճարտարագիտական կառույցների նախագծում որոնք աջակցում են ափամերձ և ծովային կամ խորջրյա պլանավորմանը, ինչպիսիք են նավաշինարանները, նավային տրանսպորտը, ափամերձ կառավարումը կամ այլ ծովային և/կամ հիդրոլանդական գործունեությունները: Այս կառույցները ներառում են նավահանգիստներ, փարոսներ, նավահանգիստներ, նավթային հարթակներ, ծովային հորատումներ, կացարանային հարթակներ և ծովային հողմային էլեկտրակայաններ, լողացող ճարտարագիտական կառույցներ և շենքերի ճարտարապետություն կամ քաղաքացիական ծովային լանդշաֆտային զարգացումներ: Խորջրյա լողացող կառույցները կարող են օգտագործել ներծծող կեսոն խարիսխի ամրացման համար:

## Լուսանկարների պատկերասրահ

## Ծանոթագրություններ

## Արտաքին հղումներ
* 

Կատեգորիա:Ծով
Կատեգորիա:Ճարտարապետություն